b'\n_START_ARTICLE_\nEdinost (Toronto)\n_START_PARAGRAPH_\nEdinost je bilo glasilo Zveze kanadskih Slovencev v Torontu, ki je izhajalo od leta 1942 do 1948._NEWLINE_Glasilo je pri\xc4\x8delo izhajati 15. julija 1942; njen predhodnik je bil Na\xc5\xa1 napredek, ki je prvi\xc4\x8d iz\xc5\xa1el 19. junija 1942. Edinost je izhajala \xc5\xa1tirinajstdnevno, od 1943 trikrat na mesec in v letu 1944 tedensko. Skupaj je iz\xc5\xa1lo 276 \xc5\xa1tevilk, ki jih je ves \xc4\x8das urejal Georg Mate\xc5\xa1i\xc4\x8d._NEWLINE_Edinost je od za\xc4\x8detka izhajanja poro\xc4\x8dala o NOB in pozivala kanadske rojake ter napredne in miroljubne sile v Kanadi, naj podprejo boj jugoslovanskih narodov proti fa\xc5\xa1izmu. Leta 1948 se je Edinost zdru\xc5\xbeila z glasiloma Zveze kanadskih Hrvatov (Novosti) in Zveze kanadskih Srbov (Srpski glasnik) v Jedinstvo. Prva \xc5\xa1tevilka Jedinstva je iz\xc5\xa1la 15. junija 1948, urednik slovenske strani pa je bil Jo\xc5\xbee \xc5\xa0erjak._NEWLINE_Leta 1971 so Jedinstvo preimenovali v Na\xc5\xa1e novine (1971 - 1987), urednik slovenske strani je bil Ivan Dolenc. List je leta 1987 prenehal izhajati.'